**International Laboratory Accreditation Cooperation** (**ILAC**) (doslova *Medzinárodná spolupráca v akreditácii laboratórií*) začala ako konferencia v roku 1977 s cieľom rozvíjať medzinárodnú spoluprácu na uľahčenie obchodu, podporou vzájomného uznávania výsledkov akreditovaných skúšok a kalibrácií. Sídli v Sydney v Austrálií. V roku 1996 ILAC nadviazal chartou formálnu spoluprácu s cieľom vytvoriť sieť dohôd o vzájomnom uznávaní medzi akreditačnými orgánmi, ktorá by splnila tento cieľ.

Vrcholným cieľom ILAC je zvýšené používanie a akceptovanie výsledkov z akreditovaných laboratórií priemyslom a vládou, vrátane výsledkov akreditovaných laboratórií z iných krajín. Týmto spôsobom je možné realizovať voľný obchod na princípe „jedenkrát (niekde) otestovaný produkt je akceptovaný všade".

Úlohy
-----

ILAC organizácia na vytvorenie medzinárodnej spolupráce medzi národnými akreditačnými orgánmi pracujúcimi podľa ISO/IEC 17011 a poverenými akreditáciou inštitúcií na hodnotenie konformity (zhody).

Inštitúcie na hodnotenie konformity sú:

* kalibračné laboratóriá (ISO/IEC 17025)
* skúšobné laboratóriá (ISO/IEC 17025)
* zdravotnícke laboratóriá (ISO/IEC 15189)
* inšpekčné úrady (ISO/IEC 17020)
* poskytovatelia skúšok spôsobilosti (ISO/IEC 17043)
* výrobcovia referenčných materiálov (ISO 17034)

Akreditácia je nezávislé hodnotenie spôsobilosti organizácie, vykonávať špecifické činnosti podľa požadovaných predpisov a nestranne. Použitím národných a medzinárodných noriem je zaistená dôveryhodnosť kalibrácií, výsledkov testov, inšpekčných správ a certifikácii.

Akreditačné orgány sú ustanovené v mnohých krajinách s cieľom zaistiť dohľad nad inštitúciami zaisťujúcimi posúdenie konformity. 
Vytvoreným dôveryhodným prostredím sa zvyšuje vzájomné uznávanie produktov a služieb na medzinárodnej úrovni a odstraňujú sa bariéry medzinárodného obchodu.

História
--------

ILAC bol založený 24. – 28. októbra 1977 v dánskej Kodani, s cieľom vytvoriť medzinárodnú spoluprácu v oblasti zjednodušenia obchodu a vzájomného uznávania akreditovaných kalibrácií a skúšok.

V roku 1996 bola ILAC poverená vytvorením siete zmlúv vzájomného uznávania medzi akreditačnými inštitúciami (MRA z angl. *Mutual Recognition Arrangement*).

V roku 2000, 36 členov ILAC z 28 krajín podpísalo ILAC zmluvy vzájomného uznávania (ILAC MRA) vo Washingtone v USA na podporu uznávania technických skúšok a kalibračných údajov exportovaných tovarov. Zmluva vstúpila do platnosti 31. januára 2001.

V októbri roku 2012 bola zmluva rozšírená o inšpekčné orgány.

V máji 2019 boli pridružení poskytovatelia skúšok spôsobilosti a v máji 2020 výrobcovia referenčných materiálov.

Cieľ
----

Cieľom ILAC je podľa jej vlastných slov:

* Vytvoriť a harmonizovať akreditačné postupy laboratórií, inšpekčných orgánov a poskytovateľov skúšok spôsobilosti
* Pomocou ILAC MRA dosiahnuť medzinárodné uznávania kalibračných, skúšobných a zdravotníckych laboratórií, inšpekčných orgánov a poskytovateľov skúšok spôsobilosti
* Poskytovať akreditáciu laboratórií, inšpekčných orgánov a poskytovateľov skúšok spôsobilosti priemyslu, vládam, regulačným orgánom a zákazníkom
* Pomáhať a podporovať vytváranie akreditačných programov

Členstvo
--------

Členom ILAC môže byť národný akreditačný orgán. Slovenskú republiku zastupuje Slovenská národná akreditačná služba. Členovia sú signatármi ILAC MRA.

ILAC MRA
--------

Multilaterálna dohoda o vzájomnom uznávaní akreditácií (*MRA Multilateral recognition of accreditation*) je z pohľadu užívateľa a zákazníka pravdepodobne najdôležitejší dokument tejto organizácie. Pomocou tejto zmluvy je zaistené uznávanie skúšok a kalibrácii v širokej palete produktov v krajinách signatárov.

ILAC a IAF
----------

Činnosti oboch organizácií sú veľmi podobné, takmer totožné. Rozlišujú sa však poľom pôsobnosti.

ILAC pracuje v oblastiach:

* kalibrácie
* skúšobníctva
* zdravotníckych laboratórií
* inšpekčných úradov
* poskytovateľov skúšok spôsobilosti
* výrobcov referenčných materiálov

IAF sa zameriava na:

* manažérske systémy
* produkty
* služby
* certifikácia osôb

Obe organizácie vzájomne koordinujú svoje činnosti s cieľom celosvetovo rozširovať akreditáciu a hodnotenie konformity.

ILAC úzko spolupracuje s regionálnymi orgánmi zapojených do akreditačného procesu, konkrétne s:

* EA v Európe
* APAC v Ázií a v Pacifickej oblasti
* IAAC v Amerike
* AFRAC v Afrike
* SADCA in Južnej Afrike
* ARAC v arabskom regióne

Obe organizácie sa dohodli na zlúčení.

Referencie
----------

1. 1 2 3 4  ilac.org About ILAC. 31. októbra 2020
2. ↑  ILAC und IAF werden eins Archivované 2020-10-31 na Wayback Machine - Deutschen Akkreditierungsstelle

* *Tento článok je čiastočný alebo úplný preklad článku International Laboratory Accreditation Cooperation na anglickej Wikipédii.*

Externé odkazy
--------------

* International Laboratory Accreditation Cooperation